**FOTOMARATÓN MARTIN 2023 – zabávaj sa s fotografiou**

10. ročník tvorivo – prezentačného podujatia

Po ročnej prestávke sa nadšenci o fotografiu opäť môžu tešiť na ďalší, už desiaty ročník tvorivo-prezentačného podujatia, ktorý vošiel na svetlo sveta pod názvom FOTOMARATÓN MARTIN 2023 – zabávaj sa s fotografiou.

**Účastníkov radi privítame 27. mája 2023 od 9.00 h** vo výstavných priestoroch **Turčianskeho kultúrneho strediska v Martine.**

Zabaviť sa, ukázať svoje schopnosti, spracovať fotografie na nové témy a spolu analyzovať získané fotografie, to je mottom celého podujatia.

Motiváciou účasti je prezentácia vlastnej tvorby, konzultovanie fotografií naživo, ako aj cena. Ocenená bude najzaujímavejšia kolekcia fotografií a najzaujímavejšia fotografia.

Konzultantkou pri rozbore nafotených prác bude popredná slovenská fotografka Mgr. art. Lenka Lindák Lukačovičová, ArtD.

Bonusom podujatia je, že vybraná kolekcia fotografií bude vytlačená a vystavená na Letnom foto feste 2023. Výstava bude inštalovaná vo výstavnom priestore Turčianskeho kultúrneho strediska v Martine.

Podmienkou účasti je registrácia prostredníctvom zaslania prihlášky, a to elektronicky na e-mail: riaditel@tks.sk alebo osobne v Turčianskom kultúrnom stredisku v Martine, Divadelná 656/3, 036 01 Martin.

**Uzávierka prihlášok je do 22. máj 2023.**

**Počet účastníkov je obmedzený na 12 ľudí.**

FOTOMARATÓN MARTIN 2023 organizačne zabezpečuje Turčianske kultúrne stredisko v Martine v zriaďovateľskej pôsobnosti Žilinského samosprávneho kraja. Podujatie je súčasťou projektu FPU Kultúrne KLBKO IV. podporené z verejných zdrojov poskytnutých Fondom na podporu umenia a spolufinancované s podporou Žilinského samosprávneho kraja.

Tešíme sa na všetkých účastníkov.

Radoslav Pančík